open-index/open-wikipedia-markdown huggingface dataset:
Aviemore

**Aviemore** (skotsk-gælisk: *An Aghaidh Mhòr*) er en by og et vintersportssted i Skottland. Den ligger i regionen Highland. I henhold til beregninger av folketallet i 2020 har byen 3230 innbyggere.

Aviemore ligger i Cairngorms nasjonalpark i det skotske høylandet. Det er et populært sted for ski og andre vinteridretter. Blant annet ble Europamesterskapet i curling arrangert her i 1978. Verdensmesterskapet i orientering ble arrangert her i 1976. Byen er også mye brukt som utgangspunkt for fotturer i nasjonalparken, blant annet fjellturer opp fjellet Cairngorms.

## Etymologi
Aviemore representerer den gæliske formen *An Aghaidh Mhòr*. Aghaidh kan være piktisk opprinnelse og involvere et element som tilsvarer walisisk *ag* som betyr «kløft».

## Historie
Før 1790 var Aviemore i en eksklave i fylket Moray, og fra 1890 til 1975 var det i fylket Inverness-shire, inntil den senere var innenfor det sivile sognet Duthil og Rothiemurchus. Landsbyen begynte å vokse som et resultat av at den ble et jernbanekryss i 1898, hvoretter Highland Railway ble en stor arbeidsgiver som bygde boliger til sine ansatte og Aviemore Hotel. Aviemore ble et av de første skistedene som ble etablert i Skottland med åpningen av stolheisen i 1961. Etter at skisenteret åpnet vokste befolkningen i landsbyen. Anlegget har siden vokst til Storbritannias mest besøkte skianlegg i vintermånedene.

Aviemore Hotel ble ødelagt av brann i 1950, og stedet og golfbanen ble brukt på 1960-tallet til byggingen av Aviemore Centre. Det ble åpnet av lady Fraser fra Allander (hustru av Hugh Fraser, 2. baronet, tilknyttet butikkjeden House of Fraser) i 1966. «The Centre», som det ble kjærlig kjent, utviklet seg raskt til et stort skotsk turistmål, og i sin storhetstid var britiske kongelige ofte besøkende, blant annet prins Charles og prinsesse Anne som deltok på Royal Hunt Balls som ble arrangert i Aviemore Centres Osprey Rooms. Det svært populære BBC TV-showet *It's a Christmas Knockout* ble holdt i komplekset to ganger på 1970-tallet.

Rothiemurchus Golf Club, Aviemore (nå nedlagt) ble grunnlagt i 1906. Klubben og banen stengte på samme tidspunkt som den andre verdenskrig.

## Galleri

Fil:Aviemore - geograph.org.uk - 12871.jpg|Panorama
Fil:A_wintry_Aviemore_from_Craigellachie_-_geograph.org.uk_-_258875.jpg|Aviemore om vinteren
Fil: Aviemore_Station_-_geograph.org.uk_-_1483513.jpg|Aviemores jernbanestasjon
Fil:Aviemore Post Office - geograph.org.uk - 1658070.jpg|Posthuset i snø om vinteren
Fil:The Old Bridge Inn - geograph.org.uk - 326455.jpg|Vertshuset Old Bridge Inn
Fil:Aviemore stone circle 2.jpg|Levninger av en forhistorisk steinsirkel


## Referanser


## Eksterne lenker

* 
*Offisielt nettsted for overnatting og aktiviteter i Aviemore og Cairngorms nasjonalpark
Brora

**Brora** (skotsk-gælisk: *Brùra*) er en landsby i østlige Sutherland regionen Highland i Skottland. Brora ligger på nordsiden av Moray Firth på østkysten av Skottland, nærmeste landsbyer er Golspie i sørvest og Helmsdale i nordøst. Brora har sandstrender, en liten havn, jernbanestasjon og golfbane med 18 hull. Landsbyen ligger i overkant av 7 km fra slottet Dunrobin Castle som minner mer om et *château* med sine ruvende koniske spir. Stedet har flere hoteller og turisme er generelt viktig for stedets økonomi. Brora har en beregnet befolkning på 1210 personer i 2020.

## Etymologi
Stedsnavnet Brora er avledet fra norrønt *Bruar-a*, kommer kanskje opprinnelig fra elven av samme navn, en kjent elv for laks, og har betydningen «Brovann», elv med bro.

## Historie

Brora ligger i Sutherland som i tidlig middelalder og formelt fram til 1266 ble styrt av de norrøne jarlene på Orknøyene. Sutherland ligger helt nord i Skottland, men sett fra Orknøyene, Shetland og Norge lå det sør og ble kalt for *Suðrland*, «Sørlandet». Brora er i et område med liten og spredt befolkning, men ble befolket av nordboere. Det finnes ingen fysiske levninger, unntatt i norrøne stedsnavn som bevitner om norrøn tilstedeværelse. Ytterligere et eksempel er Helmsdale, notert i *[[Orknøyingenes saga]]*, som ligger 18 km lenger nord for Brora. Norrøne stedsnavn som regel topografiske.

Til tross den norrøne epoken ebbet ut og forsvant, de innfødte nordboerne hadde forlengst tilpasset seg omgivelsene, giftet seg lokalt og begynte å snakke først gælisk, og siden skotsk-engelsk. Likevel var nordlige Skottland lene preget av folkeminner, og arv fra nordboerne. «Mang en høylender bærer norrønt blod, spesielt i Caithness, Sutherland, Ross, Argyll og Bute og Hebridene.»

Brora er en liten industrilandsby, som en gang hadde en kullgrop, båtbygging, saltpanner, fiskelagring, limonadefabrikk, det nye Clynelish Distillery (samt det gamle Clynelish-destilleriet som nå kalles Brora-destilleriet), ullmølle, murstein og et steinbrudd. 

Den hvite sandsteinen i Clynelish-bruddet tilhører Brora-formasjonen, som i geologisk tidsskala, av de kallovske og oxfordske stadiene i midten av sen juratid. Stein fra steinbruddet ble brukt i byggingen av London Bridge, Liverpool-katedralen og slottet Dunrobin Castle, som ligger 7 km langs kystvegen. Da steinbruddet var i drift, var kullgruven den nordligste kullgruven i Storbritannia. Brora var det første stedet nord i Skottland som hadde strøm og elektrisitet takket være ullindustrien. Denne utmerkelsen ga opphav til det lokale kallenavnet «Electric City» på den tiden. Brora huser også et klokketårn i skotsk baronialstil som er et krigsminnesmerke.

## Transport
Landsbyen ligger langs A9-veien og jernbanesporet Far North Line går bro over elven Brora. Landsbyen betjenes av en jernbanestasjon. Busser går omtrent annenhver time mandag-lørdager og sjelden på søndager fra Brora til Golspie, Dornoch, Tain og Inverness i sør og Helmsdale, Dunbeath, Lybster, Wick, Castletown, Thurso og Scrabster i nord. Disse er på rutene X98 og X99 og drives av Stagecoach i Highland.

## Referanser


## Eksterne lenker

* Brora Visitor information site
Broadford

**Broadford** (skotsk gælisk: *An t-Àth Leathann*) er sammen med den nærliggende Harrapool den nest største bosetningen på den skotske øya Skye i Indre Hebridene. Broadford ligger lokalisert i skyggen av fjellet Red Cuillin innenfor sognet Strath.

En lang, buktende landsby som historisk sett består av noen få bygninger på hver side av elven Broadford River, de mange små bysamfunnene rundt den brede bukten har vokst sammen og Broadford strekker seg nå 2,4 kilometer rundt på sørsiden av bukten Broadford Bay. I henhold til beregningen av folketallet for midten av 2020 har landsbyen en bosetning på 1170 innbyggere. Det er en klar økning fra tilsvarende beregning i 2006 da det ble talt 620 innbyggere. Broadford har et rikt marint dyreliv, blant annet oter og av og til også spekkhoggere i bukta.

## Stedsnavn
Som mange steder på Skye har opprinnelsen til stedsnavnet Broadford fra norrønt. For nordboerne fra hovedsakelig Norge var dette *Breiðafjorðr* – «den brede bukten». Det gæliske navnet *An t-Àth Leathann* er av moderne avledning som antar at siste element *-ford* betydde en elveovergang, hvilket det faktisk også gjør ved å være etymologisk beslektet.

## Referanser


## Litteratur
* Ballin Smith, Beverley; Taylor, Simon; Williams, Gareth (red.) (2007): *West Over Sea: Studies in Scandinavian Sea-Borne Expansion and Settlement Before 1300*. Leiden. Koninklijke Brill. ISBN 978-90-04-15893-1

## Eksterne lenker

* 
* Broadford, Undiscovered Scotland
Fortrose

**Fortrose** (skotsk-gælisk: *A' Chananaich*; skotsk: *Chainry*) er en by (*[[Bystatus#Engelsktalende land|town]]*) og tidligere kongelig burgh i regionen Highland i Skottland. Byen er lokalisert på halvøya Black Isle ved bukten Moray Firth, rundt 10 km nordøst for Inverness. Landsbyen Rosemarkie ligger like ved. Folketallet for 2020 er beregnet til 1680 personer.

Den korrekte uttalen av byens navn i samsvar med lokal dialket er med vekt på den første stavelsen. Byen er først og fremst kjent for katedralen fra 1200-tallet. Den ble delvis revet og ødelagt midt på 1600-tallet av Oliver Cromwell, som brukte stein fra katedralen til festningsarbeider i Inverness. Byen er et godt sted for å se tumlere, en slekt blant delfinene, i Moray Firth på Chanonry Point.

## Etymologi
Opphavet til stedsnavnet Fortrose er har gitt delte oppfatninger. Den vanligste forklaringen er at det kommer fra to gæliske ord som betyr «Stedet nær neset». En nyere tolkning er at stedsnavnet kan referere til historisk folk ved å ha bevart etnonymet Fortriu.

## Historie

Arkeologiske undersøkelser, av Headland Archaeology, i 2013 som en del av en planbetingelse for opprettelsen av en boligutvikling, fant innenlandsk aktivitet fra neolittisk tid (bondesteinalderen) til tidlig bronsealder. Det var bevis på dyrking av korn og innsamling av ville ressurser. Arkeologene fant også at gravskikkene endret seg på halvøya i løpet av denne tiden, fra graver i steinkister til kremasjoner.

I middelalderen var stedet et sete for bispesetet av Ross, da kalt for og da kalt for Chanonry, for å være Chanory of Ross. Det var opprinnelig to byer, Chanonry og Rosemarkie, kun 0,8 km unna hverandre. Fortrose skylder sin opprinnelse til beslutningen av biskop Robert på 1200-tallet om å bygge en ny katedral i Ross der. Dette skulle erstatte Church of St Peter i nærliggende Rosemarkie. De to byene ble først politisk forent under Jakob II av Skottland som konstituerte byen i 1455 som en fri burgh til fordel for biskopen av Ross. Den ble underlagt kronen etter reformasjonen i Skottland, og i 1592 ble byene gjenforent under tittelen den kongelige burgh of Fortross, deretter myknet til det nåværende navnet Fortrose. Katedralen ble i stor grad revet på midten av 1600-tallet av Oliver Cromwell for å skaffe byggematerialer til en festning i Inverness. Den hvelvede sørgangen, med klokketårn og et frittliggende kapittelhus (brukt som bomstasjonen til Fortrose etter reformasjonen) gjenstår. Disse fragmentene, selv om de er beskjedne i skala, viser betydelig arkitektonisk raffinement, og er administrert av Historic Scotland (ingen inngangsavgift).

## Transport
Transportere
Veien A832 går gjennom byen.

Det er et busstilbud fra Inverness som går hver halvtime på hverdager (med noen få hull for skoletrafikk). Bussene fortsetter hver time til Cromarty.

Det var en jernbanestasjon ved Fortrose, som stengte i 1951. Linjen den lå på stengte i 1960.

## Referanser


## Eksterne lenker
Løveid skytterlag

**Løveid skytterlag** er offisielt stiftet i 1894. Laget er en del av Telemark Skyttersamlag som inngår i Det frivillige skyttervesen.

## Historie

Laget er første gang nevnt i 1890 under Telefylkets Folkevæpningssamlag.  
Kom tilbake på listene i Det frivillige Skyttervesen (DFS) i 1894 som er det offisielle stiftelsesåret for laget. 
Laget ble borte i perioden 1927 til og med 1939.

Løveid skytterlag er idag ett av Telemark skyttersamlags 29 lag. Løveid er et skytterlag som holder til i Skien kommune. Laget har skytebane som ligger på Skotfoss, i nærhet av Løveid sluser. Løveid har et moderne skytebaneanlegg med 8 elektroniske skiver på 100m og 10 elektroniske skiver på 200m.

Lundedalen skytesenter er lagets innendørsarena, som har 6 skiver for skyting med salonggevær (.22 Long Rifle|.22 lr) på 15 meters avstand. Banen er topp moderne med elektronisk anvisning og automatisk skiveheis. Alle skiver på banene er av typen MegaLink.

Innendørsskytebanen er i brofundamentet for broen over Lundedalen i Hesselbergsgaten i Skien sentrum. Laget samarbeider med Grenland Miniatyrskytterlag som har 9 elektroniske skiver beregnet for luftgeværskyting på 10 meter.

## Formenn

* P. Berg 1890
* L. Weberg 1926
* Sverre Hem 1940-1946, 1948-1949
* A. Nordbø 1946-1947
* Alf Pedersen 1950-1951
* A. Slettenes 1952-1953
* Aa. Slettemo 1954-1959
* Hermann Olsen 1960-1961
* Harald Evjen 1963-1966
* Andreas Haave 1967-1972
* Øyvind Brekka 1975-1978
* Jan Sverre Strømodden 1979-1982
* Åge Sivertsen 1983-1985
* Knut Jonskaas 1986-1988
* Hans O. Halvorsen 1989-1992
* Willy Kraft 2008-2011

## Medaljer og stjerner Landskytterstevnet
### Baneskyting
* Hanne Krafft 2004
* Glenn Anda Pettersen 2004, 2007, 2008, 2009, 2010
* Arild Sivertsen 1995, 2003
* Nils Medås 1982, 1987, 1988, 2004

### Feltskyting
* Nils Medås 2004

### Lagskyting
* Glenn Anda Pettersen 2007 Ese medaljen i gull

## Medaljevinnere Landsdelskretsstevnet
### Baneskyting
* Glenn Anda Pettersen 2010
* Nils Medås 2005
* Jan Sverre Strømodden 1989, 1990

## Samlagsmestere
### Baneskyting
* Arild Sivertsen 2004, 2005
* Per Gunnar Bund 1999, 2000

### Feltskyting
* Tore Nilsen 1994
* Kåre Sivertsen 1980, 1982

### Innendørsskyting
* Glenn Anda Pettersen 2008
* Arild Sivertsen 1998, 2004, 2006
* Vidar Trommedalen 1989
* Øyvind Brekka 1984

## Eksterne lenker
* Løveid Skytterlag
* Telemark Skyttersamlag
* Det frivillige Skyttervesen
Klaus Heidegger

**Klaus Heidegger** (født 19. august 1957) er en tidligere østerriksk alpinist. I andre halvdel i 1970-årene var han en periode blant de beste storslalåm- og slalåmkjørerne i verdenscupen. Etter endt idrettskarriere bygde han opp det amerikanske kosmetikkforetaket *Kiehl's* til et renommert merke.

Fra 1975 til han la opp i 1986 var han blant de mest meritterte utøverne på det østerrikske landslaget. Han vant fem verdenscuprenn i løpet av karrieren (to i storslalåm og tre i slalåm), samt ytterligere ni pallplasser. Totalt kom han blant de 10 beste ved 49 anledninger.

## Verdenscupresultater
### Seire i enkeltrenn

### Sammenlagtresultater
* 1976/1977: 2.-plass totalt, 3.-plass i storslalåmcupen og 2.-plass i slalåmcupen
* 1977/78: 4.-plass totalt, 2.-plass i slalåmcupen

## Referanser


## Eksterne lenker
*
Mallaig

**Mallaig** (skotsk gælisk: *Malaig*, avledet fra norrønt, *Melvik*, «sandbankebukta») er en by og havn i Lochaber på vestkysten av regionen Highland i Skottland. Den er lokalisert like nord for Arisaig og sør for Loch Nevis. Byen er knyttet til Fort William ved veien A830 – «Road to the Isles» (Veien til øyene). Byen er et viktig trafikk-knutepunkt ved at den er endestasjon for grenen av jernbanelinja West Highland Line som går vestover fra Fort William. Mallaig er også en viktig fiskerihavn. Størrelsen er dog beskjeden med kun 660 innbyggere i henhold til beregnet folketall for 2020.

## Byutvikling

Landsbyen Mallaig ble grunnlagt på 1840-tallet da Lord Lovat (1802–1875), eier aveiendommen  North Morar Estate, utparselerte gården Mallaigvaig i 17 deler og oppmuntret leietakerne hans til å flytte til den vestlige delen av halvøya og tilvenne seg til fiske som et levevis. Befolkningen og den lokale økonomien ekspanderte raskt på 1900-tallet med ankomsten av jernbanen.

Ferger drevet av Caledonian MacBrayne og Western Isles Cruises seiler fra havnen til Armadale på øya Skye, Inverie i Knoydart, Lochboisdale på South Uist og til Small Isles-øyene Rùm, Eigg, Muck og Canna. Mallaig er den viktigste kommersielle fiskehavnen på vestkysten av Skottland, og var på 1960-tallet den travleste sildehavnen i Europa. Mallaig var stolte på den tiden av sine berømte tradisjonelt røkte *kippers* (røkt sild), fiskehandleren Andy Race leverte fortsatt røkt kippers i eiktønner fra fabrikkbutikken på havnen. Mallaig og området rundt er et populært feiremål.

Flertallet av samfunnet snakker engelsk, med et mindretall av innbyggerne som snakker både engelsk og gælisk. I tillegg undervises det fortsatt i tradisjonell gælisk på Mallaig Primary School til elever som velger å lære språket.

## Innspillingssted for film
Mallaig-jernbanen ble brukt under innspillingen av Harry Potter-filmserien, og Galtvort-ekspressen kunne ofte bli sett om sommeren i perioder med innspilling. Mange andre lokale områder ble brukt til lokasjonsfilming.

Mallaig var også et av opptaksstedene for Lars von Triers film *[[Breaking the waves]]* fra 1996, og filmen *[[Local Hero – en raffinert oljekomedie|Local Hero]]* fra 1983 ble innspilt noen få mil lengre sør.

## Billedgalleri
*(klikk på et bilde for større utgave)*

Fil:Approaching Mallaig harbour by ferry.jpg|Nærme seg Mallaigs havn på fergen fra Skye
Fil:2018 07 16 Schottland (50) Mallaig.jpg|Statue av fisker med garn i Mallaigs havn
Fil:Mallaig(RLH).jpg|Mallaig sett fra fergeveien nord for byen
Fil:Scotland Armadale Mallaig ferry.jpg|Bilfergen fra Mallaig til Armadale
Fil:Mallaig station.jpg|Mallaigs jernbanestasjon
Fil:Mallaig harbour.jpg|Mallaigs havn
Fil:Mallaig moon.jpg|Mallaig fra høyden over East Bay under en høstmåne

## Referanser


## Eksterne lenker

*Foto avf Mallaig 
*''West Word'', avis
*Mallaig High School
*''Breaking the Waves'' filming locations
*''Local Hero'' filming locations
Lairg

**Lairg** (Skotsk gælisk: **An Luirg**) er en landsby i Skottland, i regionen Highland. Lairg ligger på sørøstsiden av innsjøen Loch Shin.
Toni Bürgler

**Toni Bürgler** (født 1957) er en tidligere, sveitsisk alpinist.

Alle Bürglers internasjonale meritter kom i utforrenn. I løpet av karrieren vant han to konkurranser, den viktigste seieren kom  i Lauberhornrennene i Wengen i 1981. To år tidligere hadde han vunnet utforrennet i Crans-Montana.

## Verdenscupseire

Tonis yngre bror, Thomas, spesialiserte seg i andre disipliner.

Bürgler kom på 8.-plass i utforrennet under VM 1982 i Schladming. Sønnen hans, Dario Bürgler, spiller ishockey for HC Davos.

## Referanser


## Eksterne lenker
*
Werner Grissmann

**Werner Grissmann** (født 21. januar 1952 i Lienz) er en tidligere østerriksk alpinist. Hans spesialdisiplin utfor.

## Skikarriere
Grissmann lå ofte høyt opp på listen ved mellomtiden, men likevel rakk det bare til én seier i verdenscupen (utforrennet i St. Moritz) 11. februar 1973. I 1978 tok han bronse i utfor under verdensmesterskapet i Garmisch-Partenkirchen. Med 10 pallplasseringer og 46 plasseringer blant de 10 beste fra 1973 til 1981 vitner om en imponerende jevnhet. Det er betegnende for karrieren hans at en 11.-plass var hans dårligste verdenscupplassering. Under OL 1980 i Lake Placid ble han nummer syv i utforrennet. Han la opp i 1981.

## Referanser


## Litteratur
* *Werner «Grizzly» Grissmann. Wer sagt, die Vögel sterben aus! (Spitzen, Stories u. Sprüche aus 15 Jahren Skicircus.)*, Werner Grissmann, Wann und Wo Verl., Dornbirn, 1982
* *Vom Großglockner zum Klammer Stich*. 100 Jahre Schisport in Kärnten. Side 38-41, „Werner Grissmann: Der Grizzlybär“, Carinthia Verlag 2007, Hrsg. Landesschiverband u. Kleine Zeitung, ISBN 978-3-85378-622-2

## Eksterne lenker
*
Jonny Vang

***Jonny Vang*** er en norsk drama- og kriminalfilm fra 2003 regissert av Jens Lien. Filmen var nominert til årets beste film til Amandaprisen samme år, men vant kun i klassen for beste skuespiller (Aksel Hennie). Den har også vunnet samme pris på Brussels European Film Festival, der den også var nominert til Golden Iris. Og til sist vant filmen også pris som beste film på Salemo Shadowline Film Festival i Italia.

## Handling
*Jonny Vang* handler om tre barndomsvenner, Magnus, Jonny og Tuva, som har vokst opp sammen på bygda. Magnus og Tuva er gift, og Jonny er bestevenn med dem begge. Men så har det seg slik at Jonny og Tuva ligger sammen jevnlig, fordi ekteskapet ikke fungerer så godt lenger. Jonny vil ordne opp, og har tenkt å fortelle Tuva at han er klar for et mer seriøst forhold, men rett før han skal det slår noen han i hodet med en spade. Jonny går til politiet for å anmelde det, men ingen ting blir gjort. Det skjer flere angrep mot Jonny, bl.a blir han skutt med luftgevær fra buskene. Jonny mistenker Magnus, med tanke på at han kanskje vet om Tuva og han. Jonny driver med meitemarkproduksjon. Og da han en morgen finner alle de ferdigpakkede markboksene slengende rundt på gårdsplassen klikker det for Jonny. Han tar med seg et gevær ned til byen, og inn på stampuben. Her ender det med at Jonny blir arrestert. Jonny kunne tenke seg å like gjerne bli i fengsel, for der ute er det ikke noe bedre. Men det får han ikke lov til av politimannen. Alt går galt for Jonny. Han er konkurs, har stor gjeld, og alt blir ødelagt for han. Tuva forteller at hun er gravid, og at hun skal beholde barnet. En dag da Jonny er på vei hjem fra byen treffer han på Gunnar, sønnen til Magnus og Tuva, tuslende ned fra gården hans. Jonny skjønner at det er Gunnar som står bak alt, og fillerister han. Han forteller Gunnar at det ikke blir bedre i bygda av at han ødelegger for han, og at det aldri kommer til å bli bedre. Jonny bestemmer seg for å reise vekk, men snur på halvveien da han oppdager at Gunnar har sneket seg med. Det hele ender med at Magnus forteller at han fikk ødelagt sine edle deler i en arbeidsulykke, og at han har fått god erstatning. Og den erstatningen vil han gjerne bruke på å kjøpe gården til Jonny, og flytte inn der sammen med Jonny. De skal jo tross alt ha unge sammen, alle sammen.

## Rolleliste

## Kilder
* *Jonny Vang*,  (Jens Lien, 2003)

## Eksterne lenker
*
Jalla! Jalla!

***Jalla! Jalla!*** er en svensk filmkomedie fra 2000 skrevet og regissert av Josef Fares. Hovedrollen spilles av Fares Fares.

## Handling
De to kompisene Måns og Roro introduseres i filmen med hver sine problemer. Måns har mistet potensen i sitt hverdagslige samboerskap med kjæresten sin, mens Roro er i konflikt med sin libanesiske familie til å inngå en ekteskap i en kvinne han ikke elsker. Men Roro har svensk kjæreste. Verken Roro eller hans utplukkede kone har noe særlig lyst til å gifte seg, men av hensyn til familien later de som om de går med på «avtalen».

Roro på sin side, forteller heller ingenting til sin svenske kjæreste, noe som selvsagt skaper grobunn for en hel del misforståelser. Filmen bygger hele tiden opp til det massive tvangsbryllupet Roros familie er i full gang med å planlegge, og når det hele kulminerer, viser det seg at kjærligheten var sterkere enn familie-båndene.

Jalla Jalla er regissert av den svenske regissøren Josef Fares, og «Jalla Jalla» betyr på arabisk noe i nærheten av «Raska på!» eller «Kom igjen!». Josef Fares brukte sin egen familie som skuespillere for å sikre autentisiteten, og tematisk tar filmen opp problemer som er typiske for hans hjemland.

## Skuespillere
* Fares Fares som Roro
* Torkel Petersson som Måns
* Tuva Novotny som Lisa
* Laleh Pourkarim som Yasmin
* Leonard Terfeldt som Paul, Yasmins bror
* Jan Faressom som Roros far
* Sofi Ahlström Helleday som Jenny, Måns første kjæreste
* Benyam Eriksson som Benson, Måns og Roros kollega
* Khatoun Fares som Roros farmor
* Abdulahad Fares som Abdul
* Harry Goldstein som butikk-ansatt i en sex-butikk
* Ingemar Carlehed som Ulf, Lisas pappa
* Tommy Andersson som Peter
* Caroline Fares som Caroline
* Christer Fjellström som en politimann
* Fyr Thorwald som politimann

## Priser
;2001
*Juryens pris. Bermuda International Film Festival
*Publikumsprisen. Bratislava International Film Festival

;2002
*Beste film. Lyon Festival of New Generation Cinema
*Beste nykommer. U.S. Comedy Arts Festival

## Referanser


## Eksterne lenker
*
Björn Runge

**Björn Lennart Runge** (født 1961) er en svensk regissør og manusforfatter. Han ble nominert til Nordisk råds filmpris i 2006 for «Mun mot mun».

Björn Runge har arbeidet med film siden han var 20 år gammel og har blant annet jobbet med Roy Andersson. Han ble uteksaminert ved regilinja ved Dramatiska institutet i Stockholm i 1989. 

I 1991 fikk han et lite gjennombrudd med den prisbelønte kortfilmen *Greger Olsson kjøper en bil* og i 1993 vant han Guldbagge for beste regi og manus for filmen *[[Om jag vänder mig om]]*. Filmen sikret også Runge Blue Angel ved Filmfestivalen i Berlin samme året.

I 2006 ble han nominert til Nordisk råds filmpris for *[[Mun mot mun]]* sammen med produsent Clas Gunnarson. Filmen handler om en familie i fritt fall etter at deres datter, Vera, har rømt hjemmefra med Morgan, en eldre kriminell som utnytter henne. Faren Mats blir desperat i kampen om å få sin datter tilbake.

Runge har regissert en rekke kortfilmer og flere tv-produksjoner. 

## Filmografi
* *Festen*, medregi Lena Koppel 1984 
* *Skymningsjägare*  1985 
* *Steward Gustafssons julafton* 1985 
* *Brasiliens röda kaffebär* 1986 
* *Intill den nya världens kust* 1987 
* *Maskinen* 1988 
* *Mördaren* 1989 
* *Vinden* 1989 
* *Vart skall jag fly för ditt ansikte*, medregi Jimmy Karlsson 1989 
* *Morgonen* 1990 
* *Greger Olssons köper en bil* 1990 
* *Ögonblickets barn* 1991 
* *En dag på stranden* 1994 
* *Sverige in Memorian*, medregi Lena Dahlberg 1994 
* *Harry & Sonja* 1996 
* *Vulkanmannen* 1997 
* *Raymond* 1999 
* *Anderssons älskarinna* (tv-serie) 2001 
* *Om jag vänder mig om*  2003 
* *Mun mot mun* 2005
* *Happy End* 2011
* *The Wife* 2018
* *Bränn alla mina brev* 2022

## Referanser


## Eksterne lenker
*
Børre Arntzen

**Børre Arntzen** (født 1961) er en norsk journalist og redaktør. Han jobber nå som webredaktør i Nordlandssykehuset.

Arntzen har tidligere jobbet i NRK. Etter det arbeidet han noen år som webredaktør for Nordlandssykehusets intranett. I 2007 grunnla Arntzen, broren Leif-Ole og Dag Ofstad lokalnettavisa Avisa Bodø (ab24.no). Arntzen hadde jobben som ansvarlig redaktør. Deretter jobbet han i Helse Nord og i Bodø kommune, begge steder som webredaktør.

## Eksterne lenker
* Ny nettavis i Bodø (AN, intervju, 2007)
* Lanserte ny nettavis (AN, nyheter, 2007)
* Ny nettavis i Bodø i dag (Radio 3, nyheter, 2007)
Weldon-prosessen

**Weldon-prosessen** er en prosess som ble utviklet i 1870 av Walter Weldon for å danne klorgass ved hjelp av brunstein som kan brukes om igjen etter prosessen.

For å produsere klorgassen, kokte han opp saltsyre blandet med brunstein, men brunstein var dyrt, derfor utviklet han en måte å resirkulere brunsteinen slik at man kunne bruke den om igjen for å produsere mer klorgass. Dette gjorde han ved å behandle mangan(II)kloriden han fikk produsert med kalsiumhydroksid mens han blåste luft i det.

Reaksjonsligningene for dette ser slik ut (første er for produksjon av klorgass og andre er for gjenvinning av brunstein):

*CaO·2MnO2 + 10HCl → CaCl2 + 2MnCl2 + 2Cl2 + 5H2O
*2MnCl2 + 3Ca(OH)2 + O<sub>2</sub> → CaO·2MnO2 + 3H2O + 2CaCl2
Joe Jonas

**Joseph Adam Jonas** (født 1989) er en av de tre brødrene i det amerikanske bandet Jonas Brothers.

Han er vokalist sammen med broren Nick Jonas og han spiller tamburin og gitar. Joe er den nest eldste av de tre Jonas-brødrene (Nick Jonas, Joe Jonas og Kevin Jonas).

## Karriere
Joe Jonas debuterte som skuespiller i filmen Camp Rock som kom ut i 2008. Han spilte mot eks-kjæresten Demi Lovato og brødrene sine i rollen som den selvopptatte artisten Shane Gray som kommer til Camp Rock for å finne seg selv igjen. Han var også med i oppfølgeren Camp Rock 2: The Final Jam fra 2010.

Han har også debutert i serien JONAS (senere JONAS LA), som handlet om brødrene som var kjendiser på vanlig skole.

## Album

## Fast Life
I 2011 gikk Joe solo, i likhet med broren Nick, og laget soloplaten Fast Life. Den ble sluppet i oktober, og skiller seg fra den musikken som Jonas Brothers spiller sammen på den måten at det er mer et dansepopalbum. Den første singelen, «See No More», kom 3. juni. På låten "See No More" fikk han hjelp av artisten og låtskriveren Chris Brown. Joe Jonas laget tre musikkvideoer til *Fast Life*: «All This Time», «Just In Love» og «See No More».

## Kjærlighet
Joseph Jonas har vært kjæreste med Taylor Swift, men han slo opp i en 27 sekunders lang telefonsamtale. Etter bruddet med Swift ble han sammen med den amerikanske skuespillerinnen Camilla Belle, men paret gikk fra hverandre. Senere ble han sammen med skuespilleren og artisten Demi Lovato, som han ble kjent med under innspillingen av den første Camp Rock-filmen. I mai 2019 giftet han seg med Sophie Turner. De har en datter, Willa.

## Referanser


## Eksterne lenker
* 
* 
* 
* 
* https://web.archive.org/web/20120817181638/http://www.jonasbrothers.com/
Thomas Gram

**Thomas Andreas Gram** (1935–2024) var en norsk offiser og tjenestemann ved Det kongelige hoff. Gram innehadde majors grad. Han var kansellist i ordenskanselliet for St. Olavs Orden ved Det kongelige hoff. I denne egenskap foretok Gram ved enkelte anledninger overrekkelse av ordenen på vegne av kongen. 

## Utmerkelser

* Ridder av 1. klasse av St. Olavs Orden. Han er innehaver av Kongehusets 100-årsmedalje.  

## Referanser
Jan Brockmann

**Jan Paul Brockmann** (født 12. april 1935 i Berlin) er en tidligere professor i estetikk og museumsdirektør.

## Utdannelse og doktorgrad
Brockmann er utdannet fra Universitetet i Kiel og Universitetet i Frankfurt, der studiene var viet tysk litteratur- og språkvitenskap, filosofi med hovedvekt på estetikk, samt kunsthistorie. Han har doktorgrad i tysk litteratur.

## Akademisk karriere
Brockmann ble i 1961 ansatt som lektor ved Norges lærerhøgskole i Trondheim. I 1970 ble han dosent i estetikk ved Norges tekniske høgskole i Trondheim, der han fra 1980 var professor ved Institutt for form og farge. 

I 1988 ble han den første direktøren for Museet for samtidskunst i Oslo. Denne stillingen hadde han til 1996. 

Fra 2000 til 2004 hadde han Henrik Steffens-professoratet i nordisk kulturvitenskap ved Humboldt Universität i Berlin. Fra 2005 til 2011 var han rådgiver for Festspillene i Bergen.

## Ordener og utmerkelser
I 1993 ble Brockmann tildelt Bundesverdienstkreuz (Forbundsrepublikken Tysklands fortjenstorden) av 1. klasse.

Den 2. mars 2005 ble han utnevnt til ridder av 1. klasse av St. Olavs Orden «for hans innsats for kulturlivet». 

## Referanser
Elina – som om jeg ikke fantes

***Elina – som om jeg ikke fantes*** (originaltittel: *Näkymätön Elina*) er en finsk-svensk dramafilm fra 2002, regissert av Klaus Härö. Filmen bygger på en barnebok fra 1978 av Kerstin Johansson i Backe; forfatteren ble tildelt Nils Holgersson-plaketten for denne boken.

## Handling
Handlingen utspiller seg på 1950-tallet. Ni år gamle Elina bor i en bygd i Tornedalen, sammen med sin mor og to søsken i fattigslige kår. Elina har lenge slitt med tuberkulose. Faren døde av sykdommen ett par år tidligere, så husets eneste forsørger er hennes mor. På grunn av dette har Elina mistet et helt års skolegang, og hun skal begynne i en ny klasse med lillesøsteren sin.

Familien til Elina tilhører den finsktalende minoriteten i Sverige, og på den tiden var det forbudt å snakke finsk i svenske skoler. Elina havner i konflikt med sin nye lærer, fru Tora Holm. Elina gjør opprør mot sin strikte lærer, som er glødende opptatt av å forme barna til pliktoppfyllende små borgere. Dette innebærer blant annet at de skal tale perfekt svensk, ikke ytre ett ord finsk, og viktigst av alt respektere de voksne. Et friskt pust i dette lukkede samfunnet er ankomsten av skolens nye, mannlige lærer.

Kampen mellom Tora og Elina eskalerer videre, fram en til den dagen Elina ender med å dra sin vei fra skolen, og ut i den lokale myra. Elina har ikke klart å komme seg over sin fars død, og går ofte ut på denne myra for å prate med sin avdøde far. 

## Om filmen
Filmen følger klassisk Hollywood-narrativ, med fokus på årsak/virkning og temporal kontinuitet. Klaus Häro lar ofte bildene tale for seg, og lar kamera dvele på den svenske naturen. Dette er en lite typisk finsk film, den er rettet mot ett internasjonalt publikum.

Filmen vant den svenske filmprisen Guldbagge for beste kvinnelige birolle (Bibi Andersson) i 2004.

## Rolleliste
* Natalie Minnevik – Elina
* Bibi Andersson – Tora Holm
* Marjaana Maijala – Marta
* Henrik Rafaelsen – Einar Björk
* Tind Soneby – Irma
* Björn Granath – Lege
* Jarl Lindblad – Veikko Niemi
* Sara Arnia – Sara
* Peter Rogers – Anton
* Carolina Berggren -Anna
* Amanda Andersson – Kerttu
* Zorro Svärdendahl – Isak

## Referanser


## Eksterne lenker
*
Walter Weldon

**Walter Weldon** (født 1832, død 1885) var en engelsk kjemiker og journalist. 

Som en kjemiker utviklet Weldon Weldon-prosessen for å produsere klorgass ved å koke saltsyre sammen med brunstein. Problemet var at brunstein var dyrt, men Weldon utviklet en måte å kunne gjenvinne brunsteinen igjen slik at den kunne brukes på ny.

## Referanser
Bíódagar

***Bíódagar*** er en islandsk dramafilm fra 1994 laget av Friðrik Þór Friðriksson.

## Plott
Filmen er delvis basert på Friðrik Þór Friðriksson sin barndom på 1960-tallets Island. Filmens hovedperson heter Tómas og han elsker å se filmer. Han lar seg lett inspirere av filmene han ser og det er ikke alltid like enkelt for foreldrene hans å forstå ham. Derfor bestemmer de seg for å sende Tómas til sine besteforeldres gård på landet for å få han på andre tanker. Men Tómas finner i stedet opp sin egen verden laget av scener fra filmer han har sett. Når fantasien begynner å ta overhånd må Tómas ta en avgjørelse; virkelighet eller fantasi.

## Roller
* Örvar Jens Arnarson som Tómas
* Rúrik Haraldsson som Tómas sin far
* Sigrún Hjálmtýsdóttir som Tómas sin mor
* Orri Helgason, Nikulás
* Jón Sigurbjörnsson, Toni
* Guðrún Ásmundsdóttir, Bríet
* Asta Esper Hagen Andersen, Bestemor
* Otto Sander, rytter

## Referanser


## Eksterne lenker
*
Du levande

***Du levande*** er en svensk dramakomedie fra 2007 regissert av Roy Andersson. Tittelen er hentet fra Goethes diktsamling *Romerske elegier*. Filmen hadde premiere under Filmfestivalen i Cannes i 2007. Filmen kan sees å være en oppfølger til Anderssons forrige film *[[Sanger fra andre etage]]*

«Gläds då, du levande, i din ljuvt uppvärmda säng, innan Lethes iskalla våg slickar din flyende fot»

## Om filmen
*Du levande* skiller sterkt ut fra hva som er vanlig. Filmen holder ikke samme dramaturgiske mønster som vanlige filmer, og består istedenfor en sammenhengende historie av mange ulike stiliserte tablåer som gjennom sitt visuelle uttrykk er ment å fortelle noe om medmennesklige forhold, enten de er nyforelskede ungpiker, gamle ektepar, på jobb eller fest. De ulike tablåene har ikke nødvendigvis noe til felles eller noe slektskap, selv om enkelte vil se en sammenheng mellom de ulike handlingslinjene. 

De til sammen 58 tablåene, er stort sett skutt med stillestående kamera, der hver enkelt scene er filmet i én sammenhengende tagning. Scenene er også ofte skutt fra lang avstand. 

Hvis man skal konkludere med et tema i filmen, kan dette sies å være «menneskelige relasjoner i det til dels vanskelige fenomenet kalt livet.» Hverdagsmenneskets kamp for tilværelsen. En gjennomgående sitat i filmen er «det kommer en dag i morgen». Karakterene i filmen har vansker for å vise glede over dette uttrykket. Regissør Roy Andersson sier i et intervju med Magasinet *RUSHPRINT* «- Jeg har forsøkt å skape en spennvidde i filmen, gjennom å omtale viktige politiske, sosiale, økonomiske og sosiologiske saker – og i bunnen vise hvor sårbart mennesket er, i alle sjikt og aldrer»

## Om produksjonen

Filmen tok 3 år å produsere, da mesteparten av scenene ble skutt i studio, inkludert det som i filmen oppleves som ute-scener.
Ifølge magasinet *[[Film & Kino]]* (oktober 2007), har *Du levande* kostet «62 kilometer film og 100 000 arbeidstimer». Roy Andersson på sin side, har mistet noe av lysten til å lage film igjen på bakgrunn av at han synes prosessen med å skaffe finansiering er for slitsomt.

## Priser
* Chicagos internasjonale filmfestival, «Silver Hugo»
* Fantasporto i Porto, Portugal, «Regissørenes ukepris»
* Den internasjonale filmfestival i Flandern, «Georges Delerue pris»
* Guldbaggen for beste film
* Nordisk råds filmpris, 2008

## Referanser


## Eksterne lenker
* 
* ''Roy Andersson om Du levande'' RUSHPRINT 11.09.08
Sven Gjeruldsen

**Sven Gjeruld Gjeruldsen** (født 8. april 1961) er en norsk journalist og informasjonsrådgiver. Han assisterende kommunikasjonssjef ved Det kongelige hoff. Gjeruldsen arbeidet fra 1988 til 2001 som journalist i Dagbladet. Han tiltrådte deretter stilling ved Det kongelige hoff. Ved hoffet er Gjeruldsen også ordenssekretær i ordenskanselliet for St. Olavs Orden. Sammen med Per Egil Hegge har Gjeruldsen forfattet en biografi over kong Harald og dronning Sonja. 

## Utmerkelser

I 2015 ble Gjeruldsen utnevnt til ridder av 1. klasse av St. Olavs Orden «for fortjenstfullt virke i Kongefamiliens tjeneste.» Gjeruldsen er innehaver av H.M. Kongens erindringsmedalje i sølv, Kongehusets 100-årsmedalje og Kong Olav Vs 100-årsmedalje. Han mottok i 2011 kommandørkorset av Litauens fortjenstorden i forbindelse med statsbesøk fra Litauens president. Gjeruldsen ble i 2017 utnevnt til storridder av Den islandske falkeorden i forbindelse med statsbesøket til Islands president i Norge.

## Bibliografi
* Sven Gj. Gjeruldsen og Per Egil Hegge: *To liv – én gjerning. Kongeparet 70 år*, Oslo: Damm, 2007.
* Sven Gj. Gjeruldsen og Egil Vindorum: *Retningslinjer for ordener og medaljer*, Oslo: Det kongelige hoff, 2005.
* Sven Gj. Gjeruldsen og Egil Vindorum: *Guidelines for Norwegian decorations*, Oslo: Det kongelige hoff, 2005.

## Referanser
Piken fra fyrstikkfabrikken

***Piken fra fyrstikkfabrikken*** (originaltittel: *Tulitikkutehtaan tyttö*) er en finsk dramakomedie fra 1990, regissert av Aki Kaurismäki.

Filmen er et minimalistisk mesterverk med avbalansert koloritt og sparsommelig dialog. Regissøren lar bildene og stemningen snakke for seg selv. Det mesterlige fotoarbeidet til Timo Salminen øker følelsen av ensomhet og trøsteløshet.
Regissøren er fortrolig med, og stoler på at historien forteller seg selv gjennom fotoarbeidet. Man finner lett en svart type humor i de fleste scenene.

Det dannes et helhetlig inntrykk som overgår hva man kan forvente av enkeltelementene. Rollelisten er håndplukket av Aki, og viser god forståelse av karakterene fra skuespillernes side, spesielt Kati Outinen skinner som den utbrytende Iiris.

## Plot
Fabrikkarbeideren Iiris lever ett kjedelig liv i ett trøstesløst miljø. Hun bor hos sin mor og stefar, som tilbringer sine dager i stillhet foran TV-apparatet. Hun stikker innom en lokal pub/diskotek, men ingen vil danse med henne, hun blir oversett og ignorert.
På lønningsdagen investerer hun i en ny kjole, i ett forsøk på å bli lagt merke til. Foreldrene får vite om innkjøpet og ber henne om å levere den tilbake.

Iiris ignorerer foreldrene og stikker på diskoteket med kjolen på plass, og møter businessmannen Aarne. De ender opp i leiligheten til Aarne, og i morgentimene dagen derpå forlater Aarne henne med en tusenlapp som takk for kveldens hendelser. Iiris beholder pengene og betaler foreldrene tilbake for kjolen. Iiris vil gjerne følge opp «vennskapet» med Aarne, men ingen av hennes tilnærmelser blir besvart.

Hun oppdager litt senere at kvelden med Aarne har gjort henne gravid, og skriver dermed ett brev til ham for å forklare hennes alvorlige situasjon. Responsen hun får fra Aarne er at hun skal kvitte seg med barnet, sammen med en sjekk på 10&nbsp;000 finske mark.
Like etterpå blir Iiris påkjørt i en bilulykke, og blir lagt inn på ett sykehus. Faren hennes besøker henne på sykehuset, og informerer henne om at hun må flytte hjemmefra, siden de har lest brevet fra Aarne.

Iiris flytter inn til sin bror, og kjøper så en pakke rottegift. Hun besøker Aarne og putter rottegift i glasset hans, noe som resulterer i Aarnes død. Iiris innser at dette er en måte å bryte seg løs fra sin deprimerende tilværelse, og dreper begge foreldrene sine, samt en tilfeldig fremmed som prøver å stifte bekjentskap med henne.
Den avsluttende scenen viser at hun blir arrestert i fyrstikkfabrikken.

## Rolleliste
* Kati Outinen som Iiris
* Elina Salo som Moren
* Esko Nikkari som Stefaren
* Vesa Vierikko som Aarne
* Reijo Taipale som Trubaduren
* Silu Seppälä som Broren til Iiris
* Outi Mäenpää som Medarbeideren til Iiris
* Marja Packalén som Legen
* Richard Reitinger som Mannen i baren
* Helka Viljanen som Kontoransatt
* Kurt Siilas som Politimann 1
* Ismo Keinänen som Politimann 2
* Klaus Heydemann som Arbeider

## Referanser


## Eksterne lenker
*
Slavepatruljer

**Slavepatruljer** (engelsk, *slave patrols*, kalt *patrollers*, *pattyrollers* eller *paddy rollers* av slavene) var i USA grupper på mellom tre og seks hvite menn som hadde oppsyn med disiplinen blant negerslavene. Slavepatruljene straffet rømte slaver og disiplinerte slaver gjennom blant annet å piske dem. 

Slavepatruljene ble rekruttert fra alle sosiale lag i den hvite befolkningen. Patruljene hadde ansvar for å ha oppsyn med de rigide reglene som gjaldt for svarte mennesker som beveget seg utenfor plantasjene, og kunne forhøre alle svarte mennesker de støtte på og bruke disiplinærmidler som pisking. Dette begrenset bevegelsesfriheten for både slaver og frie svarte. Patruljene brøt også opp samlinger av svarte og gjennomførte vilkårlige ransakelser i slavekvarterene. Videre slo de ned opptøyer blant slaver.

Slaveeierne fryktet at offentlig ansamling av slaver ville gjøre det mulig for dem å selge eller stjele varer, og fryktet også muligheten for opptøyer. Sør-Carolina og Virginia rekrutterte slavepatruljer fra militæret. Slavepatruljer var utstyrt med våpen og pisk.
Mangan(II)klorid

**Mangan(II)klorid** har den kjemiske formelen MnCl2·XH2O hvor X = 0, X = 2 eller X = 4 (ved X = 0, vil stoffets kjemiske formel bare være MnCl2).

Mangan(II)klorid bruktes før i tiden i Weldon-prosessen og har en rosa farge i fast form og er tungt løselig i vann .

## Kilder
*
EM på skøyter 1984, kvinner

**EM på skøyter 1984, kvinner** ble avholdt på Kompleks Medeo i Alma-Ata i Kasakhiske SSR, Sovjetunionen den 14. og 15. januar 1984 med 26 deltakere fra 10 nasjoner.

Østtyske Gabi Schönbrunn vant mesterskapet foran de to sovjetrussiske løperne Valentina Lalenkova og Olga Plesjkova. Norge var representert ved Bjørg Eva Jensen som kom på 8.-plass i sammendraget, Edel Therese Høiseth (20.-plass) og Minna Nystedt (26.-plass).

## Program

## Medaljevinnere
;Sammenlagtmedaljer

;Distansemedaljer

## Sammenlagt

## Mesterskapsrekorder

## Eksterne lenker
*
Oksosyrer

**Oksosyrer** er syrer som inneholder oksygenatomer. Oksosyrene må også inneholde minst et annet grunnstoff, minst et hydrogenatom bundet til oksygenatomene og må kunne danne et eller flere ioner om den mister et hydrogenatom. Syrlinger er syrer som inneholder et mindre oksygenatom enn oksosyrene, men de kan også danne ioner. Endelsen på ionene til oksosyrene er -at. Noen av disse syrene eller ionene er skadelige for miljøet, for eksempel salpetersyre og svovelsyre er årsaker for sur nedbør. 

Noen eksempler på oksosyrer og deres ioner er:

*salpetersyre (HNO3) som danner ionet nitrat (NO3-)
*klorsyre (HClO3) som danner ionet klorat (ClO3-)
*svovelsyre (H2SO4) som danner ionene sulfat (SO42-) og hydrogensulfat (HSO4-)
*karbonsyre (H2CO3) som danner ionene karbonat (CO32-) og hydrogenkarbonat (HCO3-)
*fosforsyre (H3PO4) som danner ionene fosfat (PO43-), hydrogenfosfat (HPO42-) og dihydrogenfosfat (H2PO4-)
Justine Frischmann

**Justine Elinor Frischmann** (født 16. september 1969 i Twickenham i Middlesex, England) er en britisk sanger og gitarist. Hun er mest kjent som vokalist i bandet Elastica som ble oppløst i 2001.

## Referanser


## Eksterne lenker
* 
* 
*
Twickenham

**Twickenham** er et forstadsområde i bydelen Richmond upon Thames i London. Det ligger på den nordlige siden av elva Themsen, mellom Teddington og Isleworth, og vest av Richmond. Området er nok mest kjent som hjemsted for Twickenham Stadium. 

*York House*, et historisk hus i Twickenham, er rådhuset i Richmond upon Thames.

Det norsk almenaksjeselskapet Norsk Hydro har sitt britiske kontor i Twickenham, nær jernbanestasjonen.

Den mest kjente personen som kom fra Twickenham er Alexander Pope, en britisk forfatter og oversetter. Var hans hus rivet og en skole nå ligger på den området, men en grotte (*Pope's Grotto*) overlever.  Manuel II, Portugals siste konge, bodde og døde i eksil i Fulwell Park, vest av Twickenham. Han har et monument i den lokale katolske kirke. Den britiske forfatteren Walter de la Mare bodde og døde i Montpelier Row i Twickenham.

## Referanser


## Eksterne lenker
* 
*  Twickenham museum
Allround-VM på skøyter 1957, kvinner

**Allround-VM på skøyter 1957, kvinner** ble arrangert på Vuoksenniska Jäärata i Imatra, Finland den 9. og 10. februar 1957. Inga Artamonova fra Sovjetunionen ble verdensmester.

## Distansemedaljevinnere

## Sammenlagt

## Kilder
* 

## Eksterne lenker
* 
* 
*  Resultater på www.ISU.html.infostradasports.com sine sider
*  Medaljefordeling nasjonsvis og resultater på The-Sports.org
Syrling

**Syrling** er syrer med ett oksygenatom mindre enn vanlige oksosyrer og kan danne ioner akkurat som oksosyrer. Fellesendelsen på ioner fra syrlinger er -itt som vist i eksemplene under. 

Eksempler på syrlinger og deres ioner er:

*salpetersyrling eller HNO2 som danner ionet nitritt eller NO2-.
*klorsyrling eller HClO2 som danner ionet kloritt eller ClO2-.
*svovelsyrling eller H2SO3 som danner ionet sulfitt eller SO32-.
Øvre Telemarken fogderi

**Øvre Telemark fogderi** (*Øvre Tellemarkens Fogderie*) var en administrativ enhet (fogderi) i Bratsberg amt opprettet ved kgl. res. 2.12.1745 ved delingen av Telemarken fogderi. Fogderiet omfattet de indre delene av senere Telemark fylke, som sammen med Nedre Telemarken fogderi og Bamble fogderi utgjorde Bratsberg amt. Fogderiet tilhørte Christiansand stift, mens de to andre lå under Akershus stiftamt. Øvre Telemark fogderi ble nedlagt i 1898 i forbindelse med avviklingen av fogderiene i Bratsberg amt.

## Matrikkelen 1838

* Tinn tinglag
* Hjartdal tinglag
* Seljord tinglag
* Kviteseid tinglag
* Nissedal tinglag
* Lårdal tinglag
* Mo tinglag
* Vinje tinglag
* Moland tinglag

## [[Herred]]sinndeling mot slutten av 1800-tallet
* Tinn
* Hovin
* Gransherred
* Hjartdal
* Seljord
* Kviteseid
* Nissedal
* Fyresdal
* Mo
* Laardal
* Vinje
* Rauland
Kathleen Kennedy

**Kathleen Kennedy** (født 5. juni 1953 i Berkeley i California) er en amerikansk filmprodusent som er blitt nominert til Academy Award fem ganger. 

Hun har jobbet som produsent på flere filmer, spesielt i samarbeid med Steven Spielberg og sin mann Frank Marshall. Hun er nok mest kjent som produsent på filmer som *[[Jurassic Park (film)|Jurassic Park]]* og *[[E.T. the Extra-Terrestrial]]*.

## Filmografi (utvalg)
* 1979 – *[[1941 (film)|1941]]* (assistent)
* 1982 – *[[E.T.]]*
* 1982 – *[[Poltergeist (film)|Poltergeist]]* (produksjonsassistent)
* 1984 – *[[Indiana Jones og de fordømtes tempel]]* (produksjonsassistent)
* 1984 – *[[Gremlins]]* (utøvende produsent)
* 1985 – *[[Tilbake til fremtiden]]* (utøvende produsent)
* 1985 – *[[Purpurfargen]]*
* 1987 – *[[Solens rike]]*
* 1989 – *[[Always (film)|Always]]*
* 1990 – *[[Arachnophobia]]*
* 1991 – *[[Hook (film)|Hook]]*
* 1993 – *[[Alive (film)|Alive]]*
* 1993 – *[[Jurassic Park (film)|Jurassic Park]]*
* 1993 – *[[Schindlers liste]]* (utøvende produsent)
* 1995 – *[[Broene i Madison County]]*
* 1995 – *[[Congo (film)|Congo]]*
* 1996 – *[[Twister]]*
* 1999 – *[[Den sjette sansen]]*
* 2001 – *[[A.I.: kunstig intelligens]]*
* 2001 – *[[Jurassic Park III]]*
* 2003 – *[[Seabiscuit]]*
* 2005 – *[[Klodenes kamp (film)|Klodenes kamp]]*
* 2005 – *[[München (film)|München]]*
* 2007 – *[[Dykkerklokken og sommerfuglen]]*
* 2008 – *[[Den fantastiske historien om Benjamin Button]]*
* 2010 – *[[Hereafter]]*
* 2011 – *[[På eventyr med Tintin: Enhjørningens hemmelighet]]*
* 2011 – *[[War Horse]]*
* 2012 – *[[Lincoln (film)|Lincoln]]*
* 2015 – *[[Star Wars: The Force Awakens]]*
* 2016 – *[[Rogue One: A Star Wars Story]]*
* 2017 – *[[Star Wars: The Last Jedi]]*

## Referanser


## Eksterne lenker
*
Frank Marshall

**Frank Wilson Marshall** (født 13. september 1946) er en amerikansk filmprodusent og regissør som er blitt nominert til Oscar fire ganger. Han har samarbeidet mye med sin kone Kathleen Kennedy. Sammen med Kennedy og Steven Spielberg var han en av grunnleggerne av Amblin Entertainment. 

Han har vært regissør for filmene *[[Arachnophobia (film)|Arachnophobia]]*, *[[Alive (film)|Alive]]*, *[[Congo (film)|Congo]]* og *[[Villmarkens sønn (film)|Villmarkens sønn]]*.

## Referanser


## Eksterne lenker
*
Hellfjorden

**Hellfjorden** er navnet på to fjorder i Norge:

*Hellfjorden (Vesterålen) &ndash; en arm av Eidsfjorden i Sortland og Hadsel kommuner i Nordland. 
*Hellfjorden (Roan) &ndash; en arm av Brandsfjorden i Roan kommune i Sør-Trøndelag.
Gustaf Svensson

**Gustaf A. L. Svensson** (født 17. mars 1882, død 13. juli 1950) var en svensk seiler som deltok i de olympiske leker 1920 i Antwerpen.

Svensson vant en olympisk sølvmedalje i seiling under sommer-OL 1920 i Antwerpen. Han kom på andreplass i 40m²-klassen med den svenske båten «Elise». Det var kun to båter i denne klassen, begge svenske, «Sif» vant foran «Elise». Mannskapet på «Elise» var; Gustaf Svensson, Ragnar Svensson, Percy Almstedt og Erik Mellbin.

## OL-medaljer
* 1920  Antwerpen -  Sølv i seiling, 40m²-klassen

## Eksterne lenker
*